recursal/SuperWikiNEXT-32B huggingface dataset:
**புர்கா ஆறு** (*Burha River*) என்பது இந்திய மாநிலமான சார்க்கண்டில் உள்ள பலமு பிரிவின் லதேஹர் மாவட்டத்தில் பாயும் ஆறாகும். இது புர்ஹாக் ஆறு என்றும் அழைக்கப்படுகிறது. 

பெத்லா தேசிய பூங்காவின் தெற்கே சற்று உயரமான கிண்ண வடிவ செச்சாரி பள்ளத்தாக்கு உள்ளது. இதைச் சுற்றி உயரமான மலைத்தொடர் உள்ளது. கிண்ணத்தின் விளிம்புப் பகுதியில் நீர்நிலையை உருவாக்குகிறது. இந்த நீர்நிலையிலிருந்து 10க்கும் மேற்பட்ட ஆறுகள் தோன்றுகின்றன. இவை அனைத்தும் ஒன்றிணைந்து வடக்கு கோயலின் முக்கிய துணை ஆறுகளின் ஒன்றான புர்கா ஆற்றினை உருவாக்குகின்றன.

செச்சாரி பள்ளத்தாக்கின் அனைத்து பக்கமும் உயரமான மலைகளால் சூழப்பட்டுள்ளது. இந்த பள்ளத்தாக்கின் மேற்கில் சிர்குஜாவின் பெரிய நிலத்தின் சிறு பகுதி, தெற்கில் ராஞ்சி மாவட்டத்தில் உள்ள பார்வே பள்ளத்தாக்கு, கிழக்கில் நெதர்ஹாட் மற்றும் பக்ரிபட் மற்றும் வடக்கே கோட்டையால் சிறிய முகடுப் பகுதி 910 மீட்டர் உயரமுடைய தமோல்கர் மற்றும் புர்ஹா பஹார்ஆகியவற்றைக் வடிநில படுகையைக் கொண்டுள்ளது.

இதன் மேற்பகுதியில் புர்கா ஆறு மூன்று அருவிகளைக் கொண்டுள்ளது: உலோத் நீர்வீழ்ச்சி அல்லது புர்காக் நீர்வீழ்ச்சி. புர்காக அருவி 142 மீட்டர்கள் (466 அடி) ) உயரமுடையது. குதம்காக் அருவி 36.57 மீட்டர்கள் (120.0 அடி), மற்றும் கராகுக்ரா அருவி, 7.62 மீட்டர்கள் (25.0 அடி) உயரமுடையன.

சில இடங்களில் இந்த ஆறு சார்க்கண்டு மற்றும் சத்தீசுகர் இடையே மாநில எல்லையாக உள்ளது. இங்குள்ள பாறை ஒன்றில் மழை பெய்யும் போது ஆற்றில் அதிக அதிக அளவு தண்ணீர் செல்லும். ஆனால் வறண்ட மாதங்களில் கிட்டத்தட்ட ஆற்றுப்படுகை முழுவதும் காய்ந்துவிடுகின்றது. உலோத் நீர்வீழ்ச்சியிலிருந்து பாகேசம்பா வரை அழகான காடுகள் வழியாக ஆறு பாய்ந்து செல்கிறது. குட்கு மேலே பாகேச்சம்பாவில் பாய்ந்து வடக்கு கோயலில் கலக்கின்றது.

மேற்கோள்கள்
-----------

1. ↑  "Netarhat - In The Line of Fire". 2011-07-16 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
2. ↑  "Gazetteer of Palamu District". 2011-07-21 அன்று மூலம் பரணிடப்பட்டது. 2010-04-29 அன்று பார்க்கப்பட்டது.
3. ↑  "River System" (PDF). 13 July 2011 அன்று மூலம் (PDF) பரணிடப்பட்டது. 2010-04-29 அன்று பார்க்கப்பட்டது.
*கோல்ட் தனிச் செயல் இராணுவம்*
**சுழல் கைத்துப்பாக்கி** (*revolver*) என்பது திரும்பவும் சுடக்கூடிய கைத்துப்பாக்கி ஆகும். சுழல் கைத்துப்பாக்கி நீள் உருளையில் பல அறைகளைக் கொண்டுள்ளதுடன் குறைந்தது சுடுவதற்கு ஒரு குழாயையும் கொண்டுள்ளது. சுழல் கைத்துப்பாக்கியை சிறு கைத்துப்பாக்கியின் ஒரு உப அமைப்பாகக் கருதலாம். அல்லது கைத்துப்பாக்கியில் ஒன்றாகவோ, சிறு கைத்துப்பாக்கியிலிருந்து வேறுபட்டதாகவோ கருதலாம். "சுழல்" எனும் பதம் பொதுவாக கைத்துப்பாக்கியைக் குறிப்பதாயினும், பிற சுடுகலன்கள் சுழல் அறைகளைக் கொண்டு இருக்கலாம். எறிகுண்டு செலுத்திகள், வேட்டைத் துப்பாக்கிகள், மரைகுழல் துப்பாக்கிகள் ஆகியவற்றில் சிலவற்றிலும் சுழல் அறைகள் காணப்படுவதுண்டு.

உசாத்துணை
---------

1. ↑  "Revolver – Definition". Free Merriam-Webster Dictionary. 19 January 2015 அன்று பார்க்கப்பட்டது.
2. ↑  "Revolver – Define Revolver". Dictionary.com. 19 January 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Revolvers***   
என்பதின் ஊடகங்கள் உள்ளன. 

* U.S. Patent RE124—*Revolving gun*
* U.S. Patent 1,304—*Improvement in firearms*
* U.S. Patent 7,613—*Revolver*
* U.S. Patent 7,629—*Revolver*
**கோலா பெர்லிஸ்** *(Kuala Perlis)* மலேசியா, பெர்லிஸ் மாநிலத்தில் உள்ள ஒரு துறைமுகக் குறுநகரம். தீபகற்ப மலேசியாவில் மிக வடமேற்கில் அமைந்துள்ள நகரம். பெர்லிஸ் மாநிலத்தின் நுழைவாயில் நகரம் என்றும் அழைப்பதும் உண்டு. கங்கார் நகரத்தில் இருந்து 13 கி.மீ. தொலைவில் அமைந்துள்ளது. இருப்பினும் இது ஒரு மீன்பிடி நகரம்.

பெர்லிஸ் ஆற்றின் கரையோரத்தில் அமைந்து உள்ளது. தாய்லாந்து நாட்டில் இருக்கும் புக்கெட் நகரத்திற்கும்; லங்காவி தீவிற்கும் இங்கு இருந்துதான் படகுப் பயணச் சேவைகள் தொடங்குகின்றன. இங்கு கிடைக்கும் உள்ளூர் கடல் உணவு வகைகள் புகழ் பெற்றவை.

அமைவிடம்
--------

கோலா பெர்லிஸ் பஸ் நிலையம்
கோலா பெர்லிஸ் படகுத் துறை
இந்த நகரம் சதுப்பு நிலத்தின் மீது அமைந்து உள்ள நகரம். இங்கு மரக் கட்டைகளில் கட்டப்பட்ட சில பழைய மரக் கட்டிடங்கள்; பள்ளிவாசல்கள் உள்ளன. இவை இந்த நகரத்தின் சுற்றுலா ஈர்ப்புகளில் முக்கியமானவை ஆகும்.

இயற்கையின் அழகை ரசிக்க விரும்புகிறவர்கள், இங்குள்ள பெர்லிஸ் மாநில பூங்காவிற்குச் செல்லலாம். அங்கு பல வகையான பறவைகளைப் பார்க்கலாம். 

இந்த நகரத்தை மலிவான பொருட்களின் சொர்க்கம் என்றும் சொல்வார்கள். ஏன் என்றால் இந்த நகரம் பெர்லிஸ் தாய்லாந்துடன் எல்லையைப் பகிர்ந்து கொள்கிறது. 

பல உள்ளூர் மற்றும் தாய்லாந்து தயாரிப்புகளைப் பேரம் பேசி வாங்கிக் கொள்ளலாம். மலேசியா; தாய்லாந்து நாடுகளின் பார்வையாளர்களுக்குப் பிடித்த கடைவலம் இடமாகவும் திகழ்கிறது. இங்குதான் பெர்லிஸ் மாநில அருங்காட்சியகம் உள்ளது.

மேற்கோள்கள்
-----------

1. ↑  [Kuala Perlis is a fishing town located at the estuary of Perlis River. Kuala Perlis Jetty is the main jetty connecting to Phuket (Thailand) and Langkawi Island.]
2. ↑  [Kuala Perlis is a busy fishing port at the mouth of the River Perlis and is famous for its seafood dishes such as ikan baker and assam laksa.]
3. ↑  [Al Hussein Mosque was built over the waters of Kuala Perlis and does indeed appear to be floating during high tides. Construction on this unique mosque began in 2006 and it opened in 2011.]

விக்கிமீடியா பொதுவகத்தில்,  
 ***Kuala Perlis***   
என்பதின் ஊடகங்கள் உள்ளன. 



| * பா
* உ
* தொ
Bendera Perlis பெர்லிஸ் |
| --- |
| தலைநகர்: கங்கார், அரச நகரம்: ஆராவ் |
| மக்களவை தொகுதிகள் | 
* பாடாங் பெசார் (மக்களவை தொகுதி) (P001) \* கங்கார் (மக்களவை தொகுதி) (P002) \* ஆராவ் (மக்களவை தொகுதி) (P003)

 |
| மாவட்டங்கள் | • அபி • ஆராவ் • பெசெரி • சுப்பிங் • ஜெஜாவி • காயாங் • கெச்சோர் • கோலா பெர்லிஸ் • குரோங் அனாய் • குரோங் பாடாங் • நொகோலாங் • ஆரான் • பத்தாங் பாவ் • பாத்தாங் சைடிங் • பாயா • சாங்லாங் • சேனா • செரியாப் • சுங்கை ஆடம் • சுங்கை பாரு • தித்தி திங்கி • வாங் பிந்தோங் |
| நகரங்களும் சிறுநகரங்களும் | 
* ஆராவ் \* பெசெரி \* சுப்பிங் \* காக்கி புக்கிட் \* கோலா பெர்லிஸ் \* மாத்தா ஆயர் \* பாடாங் பெசார் \* சாங்லாங் \* சிம்பாங் அம்பாட் \* வாங் கெலியான்

 |
**யாழ்ப்பாணம் தொழில்நுட்பக் கல்லூரி** (*Jaffna College Of Technology*) இலங்கையின் வடக்கே யாழ்ப்பாணத்தில் அமைந்துள்ள ஒரு தொழில்நுட்பக் கல்வி நிலையம் ஆகும்.

வரலாறு
------

யாழ்ப்பாண தொழிநுட்பவியல் கல்லூரி 1959ஆம் ஆண்டு நியூசிலாந்து நாட்டு நிதியுதவியுடன் கனிட்ட தொழிநுட்ப பாடசாலை என ஆரம்பிக்கப்பட்ட்து. பின்னர் 1964ஆம் ஆண்டு கனிட்ட தொழிநுட்பக்கல்லூரியாக தரமுயர்த்தப்பட்டுள்ளது. தொடர்ந்து 1971ஆம் ஆண்டு பல் தொழிநுட்ப நிறுவனம் (Poly Technical College) ஆகவும் 1984ஆம் ஆண்டு தொழிநுட்பக்கல்லூரி ஆகவும் தரமுயர்த்தப்பட்டது.

இவ்வாறாக உயர்வு பெற்று வந்த தொழிநுட்பவியல் கல்லூரி 2009ஆம் ஆண்டு கொரிய நாட்டு நிதி உதவியுடன் தொழிநுட்பவியல் கல்லூரியாக (College of Technology) தரமுயர்த்தப்பட்டு வடமாகாணத்தில் தொழிலில் கல்வியை வழங்கும் ஒரு முன்னோடி நிறுவனமாக விளங்குகின்றது. இங்கு தொழிநுட்பத்துறை சார்பான பல்வேறு தொழிநுட்ப பட்டறைகள் கொண்டிருப்பது அதன் சிறப்பம்சமாகும்.

துறைகள்
-------

யாழ்ப்பாணம் தொழில்நுட்பக் கல்லூரியில் உள்ள துறைகள் வருமாறு:

1. தொழில்துறை
2. பொறியியல்துறை
3. வர்த்தகத்துறை
4. பொதுத்துறை
5. விசேட துறை
6. டிப்ளோமா துறை
**யாழ்ப்பாணம் போதனா வைத்தியசாலை** (*Jaffna Teaching Hospital*) இலங்கையின் வடக்கே யாழ்ப்பாண நகரில் உள்ள ஒரு அரசு மருத்துவமனையாகும். இது வடக்கு மாகாணத்தின் முன்னணி மருத்துவமனையாகவும், கொழும்பில் மத்திய அரசால் கட்டுப்படுத்தப்படும், மாகாணத்தின் ஒரே மருத்துவமனையாகவும் உள்ளது. இந்த மருத்துவமனை வடக்கு மாகாணத்தில் உள்ள ஒரே போதனா மருத்துவமனையாகும். யாழ்ப்பாணப் பல்கலைக்கழக மருத்துவ பீடத்திற்கான பிரதான மருத்துவ கற்பித்தல் வசதி இந்த மருத்துனையில் உள்ளது. 2010 நிலவரப்படி இது 1,228 படுக்கைகளைக் கொண்டிருந்தது.

பொது மருத்துவ மற்றும் அறுவைசிகிச்சை பராமரிப்புடன், இதயவியல், நீரிழிவு நோய், பல் மருத்துவம், தோல் மருத்துவம், குடும்பக் கட்டுப்பாடு, மகளிர் மருத்துவம், நரம்பியல், மகப்பேறியல் (முந்தைய-நேட்டல்), புற்றுநோயியல், கண் மருத்துவம், முடவியல், (ஈ.என்.டி), குழந்தை மருத்துவம் மற்றும் உளநோய் மருத்துவம் உள்ளிட்ட பல்வேறு வகையான சுகாதார சேவைகளை மருத்துவமனை வழங்குகிறது. இந்த மருத்துவமனையில் அவசர சிகிச்சை பிரிவு, அதி-தீவிர சிகிச்சைப் பிரிவு, முன்கூட்டிய குழந்தை பிரிவு, ஒரு ஆரம்ப சுகாதார பிரிவு, ஒரு நோயியல் ஆய்வகம் மற்றும் இரத்த வங்கி சேவை ஆகியவை உள்ளன.

2010 ஆம் ஆண்டில் மருத்துவமனையில் 111,129 நோயாளிகள் சேர்க்கை, 268,922 வெளி நோயாளிகள் மற்றும் 476,616 கிளினிக் வருகைகள் இருந்தன.

யாழ் போதனா வைத்தியசாலையின் முகப்பு தோற்றம் ஒன்று

இவற்றையும் பார்க்க
------------------

* யாழ்ப்பாண மருத்துவமனைப் படுகொலைகள்

மேற்கோள்கள்
-----------

1. 1 2  "Teaching Hospital". யாழ்ப்பாணப் பல்கலைக்கழகம். 2011-10-02 அன்று மூலம் பரணிடப்பட்டது.
2. ↑  "Under Line Ministry Beds 2010" (PDF). Ministry of Health, Sri Lanka. 2011-09-27 அன்று மூலம் (PDF) பரணிடப்பட்டது. 2021-01-23 அன்று பார்க்கப்பட்டது.
3. 1 2  "2010 Statistics" (PDF). Jaffna Regional Directorate of Health Services. 2012-03-31 அன்று மூலம் (PDF) பரணிடப்பட்டது.
**ஜே. டி. சாலிஞ்சர்** (*J. D. Salinger*, ஜனவரி 1, 1919 – ஜனவரி 27, 2010) ஒரு அமெரிக்க எழுத்தாளர். 1951ல் வெளியான *தி கேச்சர் இன் தி ரை* (*The Catcher in the Rye*) என்ற புதினத்தின் மூலம் பெரும் புகழ் பெற்றவர். மேலும் புகழை விரும்பாது வெகுஜனத் தொடர்பின்றி தனிமையில் வாழ்ந்ததாலும் (1985ம் ஆண்டுக்குப்பின் எந்த ஊடகத்திற்கும் நேர்காணல் கொடுக்கவில்லை) பரவலாக அறியப்பட்டவர். மிகக் குறைவான படைப்புகளையே பதிப்பித்தவர். 1965க்குப் பின் அவருடைய எந்தப் படைப்பும் வெளியாகவில்லை.

நியூயார்க் நகரின் மன்ஹாட்டன் பகுதியில் வளர்ந்த சாலிஞ்சர் தன் பள்ளிப் பருவத்திலேயே சிறுகதைகளை எழுதத் தொடங்கினார். இரண்டாம் உலகப் போரில் அமெரிக்க ராணுவத்தில் பணியாற்றினார். 1948ம் ஆண்டு அவருடைய முதல் சிறுகதை நியூயார்க்கர் இதழில் வெளியானது. 1951ல் *தி கேச்சர் இன் தி ரை* பெருவெற்றி பெற்றது. பதின்ம வயதினர் தனிமையினையும் வலியினையும் கருவாகக் கொண்ட இப்புதினம் 20ம் நூற்றாண்டு ஆங்கில இலக்கியத்தில் ஒரு திருப்புமுனையாகக் கருதப்படுகிறது. இப்புதினமும் அதன் நாயகனான ஹோல்டன் காஃபீல்டும் வெகுஜன நினைவில் ஆழமாகப் பதிந்து விட்டனர். உலகெங்கும் பல மொழிகளில் மொழிபெயர்க்கப்பட்டுள்ளது. ஆனால் *கேச்சரு*க்குப்பின் சாலிஞ்சர் சில படைப்புகளையே வெளியிட்டார். 1960களில் பொதுப் பார்வையிலிருந்து விலகி தனிமையில் வாழத்தொடங்கினார். ஆனாலும் அவருடைய இந்த வாழ்க்கை முறையே பிறரது கவனத்தை ஈர்த்தது. வாழ்வின் இறுதிவரை பல சர்ச்சைகளில் அவரது பெயர் அடிபட்டது.

வெளி இணைப்புகள்
---------------

* நியுயார்க் டைம்ஸ் நாளிதழின் இரங்கல் கட்டுரை,
வருடைமான், வரைவு-ஓவியம்
வருடைமான்
வருடை, வருடைமான், என வழங்கப்பட்ட விலங்கினம் காடுகளில் தானே மேயும் மானினம் அல்லது ஆட்டினம்.

##### வருடைமான் பற்றிய சங்கநூல் குறிப்புகள்

வருடையின் கால் நகங்கள் நாயின் நகங்கள் போல இருக்கும்.    

வருடைக் குட்டி மலைப்பாறைகளின் மேல் ஏறி இறங்கி விளையாடும்.    

வருடை குத்துநிலைப் பாறைகளிலும் ஏறும் \செவ்வரைச் சேக்கை வருடைமான் மறி    

வருடை அச்சம் தரும் பாறை அடுக்கங்களில் பாய்ந்து சண்டையிட்டுக்கொண்டு விளையாடும். தலைவன் தந்த ஆடை அந்த அடுக்கங்களில் பறித்துவந்து தைக்கப்பட்டது.   

வருடை தன் குடும்ப இனத்தை ஆட்டிவைக்கத் துள்ளி விளையாடும்போது பெரிய கலைமான்களும் சேர்ந்து விளையாடும்    

வருடையை அதன் குழவிப் பருவத்திலேயே பிடித்துவந்து மக்கள் வளர்ப்பது உண்டு.    

வருடை கிளிகளை வெறுக்கும்    

வருடைக்குட்டியானது படுத்துறங்கும் பெண்யானை மேல் ஏறி விளையாடும்    

வருடை தண்டாரணிய நிலப்பகுதியிலும், நன்னன் நாட்டு மலைப்பகுதிகளிலும் மிகுதியாக வாழ்ந்தன.    

வரைவாழ் வருடை, நன்னன் மலையில் காணப்பட்டதாகக் குறிப்பிடப்பட்டுள்ள 12 விலங்கினத்தில் ஒன்று,

##### மலைபடுகடாம் நன்னன் மலைநாட்டில் வாழ்ந்த 12 விலங்கினம்

1. ஆமான் – மடநடை போடும்
2. உடும்பு – அரக்கு போல் பிடி விடாத்து
3. உழுவை – அளைக்குகைகளில் வாழ்வது
4. கரடிக்குட்டி, எண்குக் குருளை – குடா அடி கொண்டது, ஊமை
5. கழுகு – பாம்பைக் கொன்று உண்ணும் தீர்வை
6. கானக்கோழி – (விட்டிசை போல்) கவர்குரல் எழுப்பும்
7. தகர் – வலிமையான தலை கொண்ட ஆடு
8. புலி, - கவர்பரிக் கொடுந்தாள்
9. மஞ்ஞை – மலைக்கு அழகு தரும் மயில்
10. மரையான் குழவி – பெரிய காதுகளைக் கொண்டது
11. யானக்குட்டி - கயமுனிக் குழவி
12. வருடை, - வரையில் வாழ்வன

வருடையை ஒப்புமையால் மேழ-ஓரை (மேஷ ராசி) என்று கூறி நாள் குறிக்கின்றனர்.   

வருடையைச் சரபம் என்னும் எட்டுக்கால் விலங்கு என்பது புராணச் செய்தி.

அடிக்குறிப்பு
-------------

1. ↑  வரையாடு வருடைத் தோற்றம் போலக் கூர்உகிர் ஞமலி – பட்டினப்பாலை 139
2. ↑  இருள் தூங்கு இறுவரை ஊர்பு இழிபு ஆடும் வருடைமான் குழவி – கலித்தொகை 43-14
3. ↑  குறுந்தொகை 187
4. ↑   அவன்தலைப் போருடை வருடையும் பாயாச் சூருடை அடுக்கத்த கொயற்கு அருந்தழையே - நற்றிணை 359
5. ↑  கருங்கலை கடும்பாட்டு வருடையொடு தாவன உகளும் - நற்றிணை 119
6. ↑  வழைவளர் சாரல் வருடை நன்மான் குழவி வளர்ப்பவர் போல, தலைவியைப் பாராட்டி வளர்க்க வேண்டும் – கலித்தொகை 50-21
7. ↑  நெடுவரை மிசையது குறுங்கால் வருடை தினைபாய் கிள்ளை வெறூஉம் - ஐங்குறுநூறு 287
8. ↑  இரும்பிடி … வருடை மடமறி ஊர்விடைத் துஞ்சும் – கலித்தொகை 50-4
9. ↑  தண்டாரணியத்துப் பற்றுக்கோட்பட்ட வருடையைத் தொண்டியுள் தந்து கொடுப்பித்து - பதிற்றுப்பத்து பதிகம் 6
10. ↑   மலைபடுகடாம் 503
11. ↑  வருடையைப் படிமகன் வாய்ப்பு - பரிபாடல் 11-5
**நாகர்கோவில் பாடசாலை சிறார்களின் படுகொலை** என்பது 1995 செப்டெம்பர் 22 ஆம் திகதி யாழ்ப்பாணம், நாகர்கோவில் மத்திய பாடசாலையில் இலங்கை விமானப் படையினரின் குண்டுவீச்சில் 39 மாணவர்கள் உயிரிழந்த நிகழ்வைக் குறிக்கும். இலங்கை அரசு இக்குற்றச்சாட்டை மறுத்தது. தாக்குதல் நடைபெற்ற காலத்தில் இலங்கையில் ஊடகத் தணிக்கை நடைமுறையில் இருந்ததாக ஊடகவியலாளர்களும், மனித உரிமைகள் அமைப்புகளும் தெரிவித்தன.

அன்று பகல் 12:30 மணியளவில் மதியநேர இடைவேளைக்கு மணியடித்த போது பிள்ளைகள் வெளியில் வந்து விளையாடிக் கொண்டிருந்தனர். பகல் 12.50 மணிக்கு இலங்கை விமானப் படைகளின் "புக்காரா" விமானங்கள் குண்டுகளை கண்மூடித்தனமாக வீசின. எதுவும் அறியாத மாணவர்கள் மரமொன்றின் கீழே பதுங்கிக் கொண்டனர். இந்தத் தாக்குதல்களால் மரத்தின் கீழே நின்ற 25 சிறார்கள் உடல்சிதறி கொல்லப்பட்டனர். இந்தத் தாக்குதலின்போது மொத்தம் 39 பேர் சம்பவ இடத்திலேயே கொல்லப்பட்டனர். இத்தாக்குதலில் 200 பேர் வரையில் படுகாயமடைந்தனர். இதில் கொல்லப்பட்டவர்களில் 6 வயது குழந்தை முதல் 16 வயது சிறுவன் வரை அடங்குகின்றனர்..

இவற்றையும் பார்க்கவும்
----------------------

* செஞ்சோலைக் குண்டுவீச்சுத் தாக்குதல், 2006
* இலங்கை இனப்பிரச்சினை காலக்கோடு

மேற்கோள்கள்
-----------

1. ↑  "Navy assault on fishermen". *Sri Lanka monitor*. 2003-06-12 அன்று மூலம் பரணிடப்பட்டது. 2006-01-08 அன்று பார்க்கப்பட்டது.
2. ↑  "Human Rights Development - Sri Lanka". *HRW*. 2006-01-11 அன்று பார்க்கப்பட்டது.
3. ↑  "1995 UTHR report". *UTHR*. 2006-01-11 அன்று பார்க்கப்பட்டது.

உசாத்துணை
---------

* செந்தளிர்களின் செங்குருதியால் செந்நிறமான செஞ்சோலை (தினக்குரல் கட்டுரை, ஆகஸ்ட் 20, 2006, தேசியன் எழுதியது)
**யாஸ்மீன் ஹமீத்** ( *Yasmeen Hameed* ) ஒரு பாக்கித்தானிய உருது கவிஞரும், மொழிபெயர்ப்பாளரும், கல்வியாளரும் ஆவார்.

தொழில்
------

யாஸ்மீன் ஹமீது அவர்கள் கல்வி, இலக்கியம் மற்றும் கலைத் துறைகளில் முப்பது வருடங்களுக்கும் மேலான அனுபவம் கொண்டவர். இவர் லாகூர் மேலாண்மை அறிவியல் பல்கலைக்கழகத்தில் சமூக அறிவியல் துறையில் தெற்காசிய மொழிகள் மற்றும் இலக்கியத்திற்கான குர்மணி மையத்தின் நிறுவன இயக்குநராக இருந்தார். அங்கு இவர் 2007 முதல் ஆகஸ்ட் 2016 வரை பணியாற்றினார்.

இவர் பாக்கித்தானிய தொலைக்காட்சியில் புகழ்பெற்ற பல பாக்கித்தானிய இலக்கிய ஆளுமைகளை நேர்காணல் செய்துள்ளார். மேலும், தேசிய மற்றும் சர்வதேச அளவில் கவிதை கருத்தரங்கிலும் பரவலாக பங்கேற்றுள்ளார்.  

1995 இல் லண்டன் மற்றும் 1996 இல் வாசிங்டன் மற்றும் 1996 இல் பாக்கித்தானில் நடந்த துடுப்பாட்ட உலகக்கிண்ணம் கலாச்சார விழா ஆகியவற்றில் பாக்கித்தான் அரசாங்கத்தால் நிதியுதவி செய்யப்பட்ட கலாச்சார நிகழ்ச்சிகளுக்காக ஆங்கிலத்தில் உரைகளை எழுதியுள்ளார். *தி டெய்லி டான்* செய்தித்தாளின் "புக்ஸ் & ஆதர்ஸ்" என்ற துணை இதழில் மாதாந்திர பத்தியிலும் இவர் பங்களித்துள்ளார்.

சான்றுகள்
---------

1. ↑  "INTERVIEW: Yasmeen Hameed (Books And Authors)". Dawn (newspaper). 18 August 2012. 12 August 2019 அன்று பார்க்கப்பட்டது.
2. ↑  Amel Ghani (21 November 2015). "Faiz festival: Master critic eulogises immortal poet". 12 August 2019 அன்று பார்க்கப்பட்டது.
3. ↑  10th Karachi Literature Festival concludes on a high note Daily Times (newspaper), Published 4 March 2019, Retrieved 12 August 2019

வெளி இணைப்புகள்
---------------

* COLUMN:THE POETRY OF YASMEEN HAMEED on Dawn (newspaper)

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* Israel
* United States
* செக் குடியரசு

 |
| மற்றவை | 
* IdRef

 |
**சுருள் கதவு** என்பது, பெரிய அளவு கொண்ட வாயில்களில் அமைக்கப்படும் ஒருவகைக் கதவு ஆகும். உலோகங்களினால் செய்யப்படும் இவ்வகைக் கதவுகளைத், திறக்கும்போது கதவின் படல் மேல்நோக்கிச் சென்று வாயிலுக்கு மேலேயுள்ள தண்டொன்றில் சுருட்டப்படுகின்றது. மூடும்போது இச் சுருள் விரிந்து வாயிலை மறைக்கும் படி கீழ்நோக்கி வரும். பெரிய அளவுள்ள பொருட்களை உள்ளே கொண்டு செல்லவேண்டிய தேவையுள்ள தொழிற்சாலைகள், களஞ்சியங்கள் போன்ற இடங்களிலும், பெரிய ஊர்திகள் கட்டிடங்களுக்குள் சென்றுவர வேண்டிய இடங்களிலும் சுருள் கதவுகள் பயன்படுகின்றன. வீடுகளிலும் உள்ளே வண்டிகளை நிறுத்தும் இடங்களின் வாயில்களில் சுருள் கதவுகள் பயன்படுவதுண்டு.

பயன்கள்
-------

வழமையான பிணைச்சல்களோடு கூடிய கதவுகளைத் திறந்து மூடுவதற்கு தனியாக இடம் தேவைப்படுகிறது. இவ்விடங்களைப் பிற தேவைகளுக்குப் பயன்படுத்த முடியாது. சிறிய பிணைச்சல் கதவுகளைப் -பொறுத்தவரை இது பெரிய பிரச்சினையாகக் கொள்ளப்படுவதில்லை. ஆனால் பெரிய, அகலமான கதவுகள் தேவைப்படும் இடங்களில் பிணைச்சல் கதவுகளைப் பயன்படுத்துவதன் மூலம் பெறுமதியான இடப்பரப்பை வீணாக்கவேண்டி இருக்கும். அத்துடன் அவ்வாறான பெரிய கதவுகளின் நிறையும் அதிகமாக இருக்கும் என்பதால் அவற்றைத் தாங்குவதற்காக ஒழுங்குகளைச் செய்வதிலும், திறந்து மூடுவதிலும் பிரச்சினைகளை எதிர்நோக்கவேண்டி வரும். சுருள் கதவுகள் இத்தகைய பிரச்சினைகளுக்குத் தீர்வாக அமைக்ன்றன.

பயன்படும் பொருட்கள்
-------------------

சுருள் கதவுகள், எஃகு, அலுமினியம், துருவேறா எஃகு போன்ற உலோகங்களினால் செய்யப்படுகின்றன. சாதாரண எஃகுக் கதவுகள் உறுதியானவை ஆனால் துருப்பிடிப்பதற்கான வாய்ப்புக்கள் அதிகம், துருவேறா எஃகு இதற்குத் தீர்வாக அமையும் எனினும், இவ்வுலோகம் விலை கூடியது. அதனால் எல்லா இடங்களுக்கும் பொருத்தமாக அமையாது. அலுமினியத்தினால் செய்யப்படும் கதவுகள் துருப்பிடிப்பதில்லை. விலை சாதாரண எஃகிலும் கூடுதல் எனினும் துருவேறா எஃகை விட மலிவு. ஆனால் எஃகைப்போல் வலுவானது அல்ல. எனவே, தேவைக்கும் வசதிக்கும் ஏற்றபடி ஏதாவது ஒரு உலோகக் கதவைப் பயன்படுத்துவர்.

அமைப்பு
-------

சுருள் கதவின் படல்கள், ஒடுக்கமானதும் நீளமானதுமான உலோகத் தகடுகளைப் பயன்படுத்திச் செய்யப்படுகின்றன. ஒடுங்கிய இத் தகடுகலைப் பொருத்தமாக வடிவமைக்கப்பட்ட குறுக்குவெட்டு வடிவத்துடன் கூடிய பட்டிகளாக உருவாக்குவர். இப்பட்டிகளின் நீளப்பக்கங்களை ஒன்றோடொன்று கொழுவிப் படலை உருவாக்க முடியும். பொதுவாக இப்பட்டிகள் 75 சமீ, 100 சமீ போன்ற அகலங்களைக் கொண்டவையாக அமையும். நீளம் கதவின் அகலத்துக்குத் தக்கபடி வேறுபடும். பட்டிகளின் அகலம் குறைவாக இருப்பின் படலைத் தண்டில் இறுக்கமாகச் சுருட்ட முடியும். இப்பட்டிகளில் துளைகள் இட்டு இயற்கை ஒளியும் காற்றும் உள்ளே வருவதற்கு வழி செய்வதும் உண்டு. இவ்வாறான துளைகள் ஊடாக தூசி முதலியன உட்செல்லக்கூடும் என்பதாலும், வளிப்பதனம் செய்யப்பட்ட இடங்களில் அமைக்கப்படும் கதவுகளில் துளைகள் இடமுடியாது என்பதாலும், ஒளியை மட்டும் உள்ளே செல்ல விடும் வகையில் கண்ணாடிகள் இடப்பட்ட மிகச் சிறிய சாளரங்கள் அமைக்கப்படுவதும் உண்டு.

வகைகள்
------

வளிப்பதனம் செய்யப்பட்ட இடங்களிக்கான கதவுகள் வெப்பக்காப்புச் செய்யப்பட்டவையாக இருத்தல் வேண்டும். இதனால் சுருள் கதவுகளில் வெப்பக்காப்புச் செய்யப்பட்ட கதவுகளும், வெப்பக் காப்புச் செய்யப்படாத கதவுகளும் கிடைக்கின்றன. வெப்பக்காப்புச் செய்யப்படாத கதவுகளின் படல்கள் ஒற்றைத் தகட்டினால் ஆனவை. வெப்பக்காப்புக் கொண்ட கதவுகளில் பட்டிகள் இரட்டைத் தகடுகளினால் செய்யப்பட்டு இரண்டு தகடுகளுக்கும் இடையே வெப்பக்காப்புப் பொருள் நிரப்பப்படும். இவ்வெப்பக்காப்புப் பொருளின் தடிப்பு 25 மிமீ வரை இருக்கும். தடிப்பு அதிகமானால் படலைத் தண்டில் சுருட்டும்போது சுருள் மிகவும் பெரிதாகிவிடும்.
Military unitவார்ப்புரு:SHORTDESC:Military unit
**மெட்ராஸ் பிளையிங் கிளப்** (Madras Flying Club) என்பது இந்தியாவின், திருச்சியில் உள்ள ஒரு விமானக் கல்விக்கழகம் ஆகும். இது பைலட் பயிற்சி, விமானப் பராமரிப்பு மற்றும் கேபின் க்ரூ மேனேஜ்மென்ட் போன்ற படிப்புகளை வழங்குகிறது. இது நாட்டின் பழமையான விமானக் கல்விக்கூடங்களில் ஒன்றாகும். முன்னதாக 19 நவம்பர் 1929 முதல் சென்னை பன்னாட்டு வானூர்தி நிலையத்தில் செயல்பட்டு வந்தது, அங்கிருந்த இட நெருக்கடியின் காரணமாக ஜனவரி 2020 லிருந்து திருச்சிராப்பள்ளி பன்னாட்டு வானூர்தி நிலைய வளாகத்திற்க்கு மாற்றப்பட்டது.

வரலாறு
------

அக்டோபர் 1929 இல், திரு.ஜி.விளாஸ்டோ எனும் பைலட், நாட்டின் இந்தப் பகுதியில் ஆகாய போக்குவரத்தை வளர்க்க விரும்பினார், சென்னையில் ஒரு பறக்கும் கிளப்பை நிறுவும் நோக்கத்திற்காக ஒரு கூட்டத்திற்கு அழைப்பு விடுத்தார். இந்த சந்திப்பு 1929 நவம்பர் 19 அன்று பூந்தமல்லி நெடுஞ்சாலையில் உள்ள மெட்ராஸ் காவலர் நிறுவனத்தில் நடந்தது. திரு.சிட்டி தலைமை வகித்தார். திரு கூப்பர், இந்திய ஏரோ கிளப்பின் அப்போதைய செயலாளர்,
மெட்ராஸில் ஒரு புதிய பறக்கும் கிளப்பை உருவாக்குவது குறித்து அங்கு கூடியிருந்த பெரிய கூட்டத்தில் உரையாற்றினார். ஏப்ரல் 1930 க்குள் ஒரு கிளப்பை உருவாக்கினால், சிவில் விமானப் போக்குவரத்து இயக்குநர் நிதி மற்றும் பிற உதவிகளை வழங்க முடிவு செய்துள்ளார் என்று அவர் வலியுறுத்தியதை தொடர்ந்து மெட்ராஸ் பிளையிங் கிளப் உருவாக்கப்பட்டது. 

4 மார்ச் 1930 அன்று, கிளப்பானது சிவில் விமானப் போக்குவரத்து இயக்குநகத்துடன் இணைக்கப்பட்டது. லெப்டினனட் ஹெ.என். ஹாக்கர் கிளப்பின் முதல் இந்தியரல்லாத விமான பயிற்றுவிப்பாளர் ஆனார். கிளப்பின் முதல் இந்திய தலைமை விமான பயிற்றுவிப்பாளராக முகமது இஸ்மாயில் கான் நியமிக்கப்பட்டார். பல விமானிகளுக்கு பயிற்சி அளித்த இவரிடம் சிலர் தொழில் ரீதியாகவும் இன்னும் சிலர் பொழுதுபோக்கிற்க்காகவும் பயிற்சி பெற்றனர். 1930 களில் காரைக்குடியைச் சேர்ந்த எஸ்.ஏ.ஏ அண்ணாமலை, ஆவுடையப்பன் மற்றும் சோலையப்பன் ஆகியோர் தங்களுக்காக கானாடுகாத்தானில் ஒரு பிளையிங் கிளப்பை நிறுவினர்.

கல்வி திட்டம்
-------------

சென்னை, சத்யபாமா ப‌ல்கலைக்கழகம் மற்றும் பிஷப் ஹீபர் கல்லூரி, திருச்சிராப்பள்ளி உடன் இணைந்து பி.பி.ஏ - ஏவியேஷன் & கிரவுண்ட் ஹேன்டிலிங், பி. எஸ். ஸி - ஏவியேஷன், கமர்சியல் பைலட் ஆகிய கல்வி திட்டங்களை கற்பிப்பதற்க்கு மெட்ராஸ் பிளையிங் கிளப் ஒப்பந்தம் மேற்கொண்டுள்ளது.

குறிப்புகள்
-----------

1. ↑  Madras Flying Club all set to take off from Tiruchi
2. ↑  Muthiah, S. (1 December 2003). "The magnificent men in Madras". *தி இந்து* (Chennai). Archived from the original on 3 ஜனவரி 2004. .
3. ↑  கானாடு காத்தான் பிளையிங் கிளப்[தி ஹிந்து பத்திரிக்கை செய்தி
4. ↑  மெட்ராஸ் பிளையிங் கிளப்பின் கல்வி ஒப்பந்தம் [ தி ஹிந்து பத்திரிக்கை செய்தி
**அரசியல் பங்களிப்பு** எனும் சொல் மிகப்பரந்த பொருளுடையது. இச்சொல் ஓட்டுரிமையை மட்டும் குறிப்பதன்று. ஆனால் அதேவேளை முடிவெடுக்கும் நடவடிக்கைகள், அரசியல் செயல்பாடுகள், அரசியல் விழிப்புணர்வு ஆகிய இன்னும் பலவற்றைக் குறிப்பதாகும். இந்தியாவில் பெண்கள் ஓட்டுப்போடுதல், சிறிய அளவில் பொதுத்துறை நிறுவனங்கள் நடத்துதல், அரசியல் கட்சிகள் ஆகியவற்றில் ஆண்களை விட அதிகம் பங்குகொள்கின்றனர். அரசியல் செயல்பாடு என்பது பொதுவாகப் பெண்களின் அரசியல் பங்களிப்புகளில் வலிமையானதாக இருப்பதில்லை. அரசியலில் நிலவும் பாலின சமத்துவமினைக்கு எதிராகவே இந்திய அரசாங்கம் பெண்களுக்கு உள்நாட்டு அரசியலில் இட ஒதுக்கீட்டை வழங்கியது. 2014 நாடாளுமன்ற பொதுத் தேர்தலில் ஆண்களின் வாக்குப்பதிவு 67.09 % ஆகவும், பெண்கலின் வாக்குப்பதிவு 65.63% ஆகவும் இருந்தது. இந்தியா, நாடாளுமன்றத்தில் பெண்களின் பிரதிநிதித்துவ எண்ணிக்கை அடிப்படையில் கீழிருந்து 20 ஆவது தரநிலையில் உள்ளது.
இந்தியாவில் பெண்கள் குடியரசுத்தலைவராகவும், இந்தியாவின் பிரதம மந்திரியாகவும், பல்வேறு மாநிலங்களில் முதலமைச்சர்களாகவும் இருந்துள்ளனர். இந்திய வாக்காளர்கள் மாநில சட்டமன்றம், தேசிய நாடாளுமன்றம் ஆகியவற்றுக்காக பல ஆண்டுகளாகப் பெண்களைத் தேர்ந்தெடுத்துள்ளனர்.

பெண்களின் அரசியலமைப்பு உரிமை
----------------------------

இந்தியப் நாடாளுமன்றஅமைப்பால் நிறுவப்பட்ட இந்திய அரசியலமைப்பானது, தன் குடிமக்களுக்கு தேர்ந்தெடுக்கும் உரிமை, பேச்சுரிமை, கழகங்களை உருவாக்குதல், ஓட்டுரிமை ஆகிய உரிமைகளை உறுதிப்படுத்துகிறது. இந்திய அரசியலமைப்பானது பாலினம், வகுப்புப் பாகுபாடுகளைத் தடைசெய்தல், உழைப்புச் சுரண்டல் மற்றும் ஆள்கடத்தல் ஆகியவற்றுக்குத் தடை, பெண்களை இட ஒதுக்கீடு மூலம் தேர்ந்தெடுத்தல் ஆகிய நடவடிக்கைகள் மூலம் பாலினச் சமத்துவமின்மையை ஒழிக்க முயன்றுவருகிறது.

சம ஊதியம், இலவச சட்ட உதவி, மனிதாபிமான அடிப்படையில் வேலை, மகப்பேறுகால நிவாரணங்கள், கல்வி மற்றும் வேலைக்கான உரிமை, வாழ்க்கைத் தரத்தை மேம்படுத்தல் ஆகியவற்றின் மூலம் இந்தியாவில் பாலின, வர்க்க சமத்துவத்தை மேம்படுத்துவதற்காக மாநில அரசுகளை இந்திய மத்திய அரசு இயக்கிவருகிறது.

இருபதாம் நூற்றாண்டின் முற்பகுதியில் இந்தியா பிரித்தானியர்களிடமிருந்து விடுதலை அடையவேண்டும் என்பதை ஆதரித்து இந்தியச் சுதந்திரப் போராட்டாத்தில் பெண்கள் கணிசமான அளவில் பங்களித்தனர். சுதந்திரமானது இந்திய அரசியல் அமைப்பின் மூலமாக பாலினச் சமத்துவமின்மையைக் கொண்டுவந்தது. ஆயினும் வரலாற்றின் அடிப்படையில் இந்திய அரசியலில் பெண்களின் பங்கானது மிகவும் குறைவாகும்.

மேற்கோள்கள்
-----------

1. ↑  "PDownload Mp3olitical empowerment of women". 2014-12-19 அன்று மூலம் பரணிடப்பட்டது. 2018-10-14 அன்று பார்க்கப்பட்டது.
2. 1 2  Praveen, Rai (14 January 2011). "Electoral Participation of Women in India: Key Determinants and Barriers". *Economic and Political Weekly* **XVLI** (3): 47–55.
3. ↑  Government of India. "The Constitution of India". Ministry of Law and Justice. 2 ஏப்ரல் 2012 அன்று மூலம் பரணிடப்பட்டது. 22 March 2014 அன்று பார்க்கப்பட்டது. Unknown parameter `|=` ignored (உதவி)
4. ↑  Constitution of India. "Directive Principles of State Policy". Government of India. 22 March 2014 அன்று பார்க்கப்பட்டது.
கடம்ப மரத்தைக் காவல் மரமாகக் கொண்ட குடியினர் கடம்பர். **கடம்பின் பெருவாயில்** அவர்களது ஊர். 

நன்னன் என்பான் ஒருவனும் அவனது முன்னோரும் கடம்பின்-பெருவாயில் நாட்டை ஆண்டுவந்தனர். பதினெண்கீழ்க்கணக்கு நூல்களில் ஒன்றான ஆசாரக்கோவை நூலைப் பாடிய பெருவாயில் முள்ளியார் இந்த பெருவாயில் நகரில் வாழ்ந்த புலவர். 

பதிற்றுப்பத்தின் இரண்டாம் பத்துத் தலைவன் இமயவரம்பன் நெடுஞ்சேரலாதன் இந்தக் கடம்பரை வென்றான். பலர் கூடிக் காப்பாற்றிய அவர்களது கடம்ப மரத்தை வெட்டி அந்த மரத்தில் தனது அரச-முரசைச் செய்துகொண்டான். 


லட்சத்தீவு பகுதில் வாழ்ந்துகொண்டு அரபிக்கடல் வழியே செல்லும் கப்பல்களைக் கொள்ளையடித்து வந்தவர் கடம்பர் என்பது அறிஞர் மயிலை சீனி வேங்கடசாமியின் கருத்து. சான்றுகள் வேறு வகையில் கருதுமாறு அமைந்துள்ளன.

### சான்று

1. ↑  பலர் மொசிந்து ஓம்பிய திரள் பூங் கடம்பின் கடியுடை முழுமுதல் துமிய ஏஎய், வென்று எறி முழங்குபணை செய்தான் - பதிற்றுப் பத்து 11-12
2. ↑  கடம்புமுதல் தடிந்த கடுஞ்சின வேந்தே பதிற்றுப்பத்து 12-3
3. ↑  கடம்பு அறுத்து இயற்றிய வலம்படு வியன்பணை 17-5
4. ↑  கடம்புமுதல் தடிந்த கடுஞ்சின முன்பு 20-4 (முன்பு = வலிமை)
5. ↑  நாலாம்பத்துத் தலைவன் களங்காய்க்கண்ணி நார்முடிச்சேரல் கடம்பின் பெருவாயில் நன்னனை ஒடுக்கினான். \ உருள்பூங் கடம்பின் பெருவாயில் நன்னனை நிஅலைச் செருவின் ஆற்றலை அழித்தான் - பதிகம் 4-7
6. ↑  ஒன்பதாம் பத்தின் தலைவன் இளஞ்சேரல் இரும்பொறை கடம்புமுதல் தடிந்த முன்னோரின் வழிவந்தவன். பதிற்றுப்பத்து - 88-6
**பால்கோட்டு வனவிலங்கு சரணாலயம்** (*Palkot Wildlife Sanctuary*) என்பது இந்தியாவின் சார்க்கண்டு மாநிலத்தில் கும்லா மற்றும் சிம்டேகா மாவட்டத்தில் அமைந்துள்ள காட்டுயிர் காப்பகமாகும்.

 பால்கோட்டு வனவிலங்கு சரணாலயம்
இது 1990இல் ஏற்படுத்தப்பட்டது. இந்த சரணாலயம் 184 சதுர கி.மீ. பரப்பளவில் கடல் மட்டத்திலிருந்து 872 மீட்டர் உயரத்தில் அமைந்துள்ளது. சங்க், பாங்கி, பெயின்ஜ்ரா, பலமாரா மற்றும் டோர்பா போன்ற நதிகள் பாயும் இந்த சரணாலயத்தின், அருகில் தப்கரா அணை உள்ளது. வருடாந்திர வெப்பநிலை இங்கு 7 முதல் 40° செண்டிகிரேடு வரை மாறுபடும். சராசரி ஆண்டு மழையளவு 1030 மி.மீ. ஆகும். இங்கு உலர் இலையுதிர் காடுகள் காணப்படுகிறது. இங்கு யானைகள், சிறுத்தைகள், கரடிகள், குள்ளநரி, குரங்கு, முள்ளம்பன்றி, முயல் முதலியன காணப்படுகின்றன.

இது கும்லாவிலிருந்து 25 கி.மீ தொலைவிலும், ராஞ்சிக்கு தென்கிழக்கில் 92 கி.மீ தொலைவிலும் அமைந்துள்ளது.

மேற்கோள்கள்
-----------

1. ↑  "Palkot Wildlife Sanctuary". *WildTrails* (ஆங்கிலம்). 2017-09-23. 2021-07-26 அன்று பார்க்கப்பட்டது. Text "The One-Stop Destination for all your Wildlife Holidays "ignored (உதவி)
2. ↑  "Palkot Wildlife Sanctuary". *india9*. 8 December 2015. 18 September 2019 அன்று பார்க்கப்பட்டது.
3. ↑  "Palkot Wildlife Sanctuary". *wildtrails*. 18 September 2019 அன்று பார்க்கப்பட்டது.
4. ↑  "Green belt for bear park". *telegraphindia*. 9 August 2015. 18 September 2019 அன்று பார்க்கப்பட்டது.
***பீலே: பெர்த் ஆஃப் எ லெஜெண்ட் (Pelé: Birth of a Legend)*** என்பது ஒரு அமெரிக்க வாழ்க்கை வரலாற்றுத் திரைப்படமாகும். இது பிரேசில் கால்பந்தாட்ட வீரரான பீலேவின் ஆரம்பகால வாழ்கையைப் பற்றிய ஒரு படமாகும். இப்படத்தை ஜெஃப் ஜிம்பால்ஸ்ட்டும் மைக்கேல் ஜிம்பால்ஸ்ட்டும் எழுதி இயக்கியுள்ளனர். இப்படத்துக்கு ஏ. ஆர். ரகுமான் இசையமைத்துள்ளார்.

படத்தில் சிறுவயது பீலேயாக *லியோனார்டோ லிமா கார்வால்ஹோ* நடிக்க, 17 வயது பீலேயாக *கெவின் டி பவுலா* நடித்துள்ளார். பீலேவின் தந்தையாக பிரேசிலின் புகழ்பெற்ற இசைக்கலைஞரான *சீ ஜார்ஜ்* நடித்துள்ளார். மேலும் ரோட்ரிகோ சாண்டோரோ, டியோகோ பொன்னேடா, கோல்ம் மினி ஆகியோரும் நடித்துள்ள படத்தில் பீலே ஒரு சிறப்புத் தோற்றத்தில் தோன்றியுள்ளார். இந்தப் படம் பீலேவுக்கும் அவரது தந்தைக்கும் இடையிலான உறவை மையமாகக் கொண்டுள்ளது.

2013 செப்டம்பரில் படத்தின் முதன்மைப் படப்பிடிப்பானது ரியோ டி ஜெனிரோவில் எடுக்கப்பட்டு, படப்பிடிப்பானது 2014 ஆம் ஆண்டின் பிற்பகுதி வரை நீடித்தது. படமானது எதிர்மறையான விமர்சனங்களைப் பெற்றது, திரைப்பட விமர்சகர்கள், கதையில் உள்ள குறைபாடுகளை சுட்டிக்காட்டி விமர்சித்தனர்.

தயாரிப்பு
---------

2013 செப்டம்பர் 30 அன்று படத்தின் முதன்மைப் படப்பிடிப்பானது ரியோ டி ஜெனிரோவில் தொடங்கியது. படமானது 2014 உலகக்கோப்பை காற்பந்து போட்டி நடக்கும் காலப்பகுதியில் வெளியிடப்பட மாட்டாது என்று 2014 பெப்ரவரி 9 அன்று அறிவிக்கப்பட்டது, ஏனெனில் படத்தின் பிந்தைய தயாரிப்புப் பணிகள் மற்றும் மறு படப்பிடிப்பு போன்ற வேலைகள் இருந்ததே காரணம்.

கதைச்சுருக்கம்
--------------

1950இல் பிரேசிலில் நடந்த உலகக் கோப்பை கால்பந்து போட்டியில், உருகுவேயிடம் பிரேசில் தோல்வியடைந்தது. அந்த தோல்வியால் ஒட்டுமொத்த பிரேசிலும் சோகத்தில் மூழ்கியது. பீலேவின் தந்தை வானோலியில் பிரேசில் தோற்றதைக் கேட்டுக் கண்ணீரோடு புலம்புவார். அப்போது சிறுவனான பீலே, தான் வளர்ந்து அந்தக் கோப்பையை நாட்டுக்காக வெல்வேன் என்று அவரிடம் சத்தியம் செய்வார். அந்தச் சத்தியத்தை அவர் எப்படி நிறைவேற்றினார் என்பதுதான் படத்தின் கதை.

மேற்கோள்கள்
-----------

1. ↑  "Pelé: Birth of a Legend". *Box Office Mojo*. August 2, 2016 அன்று பார்க்கப்பட்டது.
2. ↑  "Production Begins on Brazilian Soccer Biopic Pelé". *comingsoon.net*. 2 October 2013. Archived from the original on 5 அக்டோபர் 2013.. பார்த்த நாள்: 9 October 2013.
3. ↑  "Hollywood treatment for Pele". *sowetanlive.co.za*. 4 October 2013.. பார்த்த நாள்: 9 October 2013.
4. ↑  Roxborough, Scott (9 February 2014). "'Pele' Biopic Won't Be Ready in Time for World Cup". *hollywoodreporter.com*.. பார்த்த நாள்: 10 February 2014.
**பீர்லா திருவிழா** - மொஹரம் பண்டிகையே தெலுங்கு பகுதிகளில் **பீர்லா பண்டிகை** என்று அழைக்கப்படுகிறது. ஷியா பழங்குடியினர் இந்த பண்டிகையை கொண்டாடுகிறார்கள். முஹம்மது நபியின் வழித்தோன்றல்களான, ஹசன் மற்றும் ஹுசைன் ஆகியோரின் உயிர் தியாகத்தை நினைவுகூர்ந்து ஊர்வலமாக செல்கின்றனர். இரத்தம் கசியும்படி தங்களைத் தாங்களே வெட்டிக்கொண்டும் சாட்டையால் அடிதுக்கொண்டும் வளம் வருவார்கள். சில இடங்களில் நெருப்பில் மிதிப்பதும் உண்டு. பேரீச்சம்பழங்கள் பிர்லச்சாவடியில் வைக்கப்பட்டுள்ளன. இதில் இந்துக்களும் பங்கு கொள்கின்றனர். இது போன்ற பகுத்தறிவற்ற விஷயங்களை தோற்றுவிக்கும் பண்டிகைகளுக்கு இஸ்லாம் இடம் கொடுப்பதில்லை என இந்த பீர்லா பண்டிகைக்கு எதிரான ஃபத்வாக்கள் உள்ளன.

இத்திருவிழாக்கள் இந்தியாவின் தெலுங்கானா மாநிலம், ஆந்திரப் பிரதேசத்தின் ராயல சீமா பகுதியில் இந்துக்கள் மற்றும் முஸ்லிம்களால் கொண்டாடப்படும் ஒரு திருவிழா ஆகும். இது அஷுர்கானா எனப்படும் சூஃபி ஆலயங்களில் கொண்டாடப்படுகிறது. *ஆலம்* என்று அழைக்கப்படும் நினைவுச்சின்னத்தின் ஊர்வலம் முஹர்ரத்தின் ஒரு பகுதியாக எடுத்துச் செல்லப்படுகிறது. ஊர்வலத்தின் பல்வேறு உறுப்பினர்களால் பல நினைவுச்சின்னங்கள் நன்கொடையாக இருக்கலாம். தெலுங்கானாவில் உள்ள சில கிராமங்களில் ஒரே குடும்பத்தைச் சேர்ந்தவர்களால் (நசர்லா பல்லே, தெலுங்கானா) தலைமுறை தலைமுறையாக நன்கொடையாக வழங்கப்பட்ட நினைவுச்சின்னங்கள் உள்ளன.

பிரு
----

பிரு என்ற சொல் சூஃபி தத்துவத்துடன் தொடர்புடையது. பிரு என்றால் குரு, அல்லது '"ஆன்மீக ஆசிரியர்"'.

ஆனால் சிலர் இதை "பஞ்சா" அல்லது "நிஷான்" அல்லது "ஆலம்" (கொடி) "பிரு" என்று பெயரிடுகின்றனர். நீண்ட காலம் அதே பெயரில் தொடர்ந்தது. இந்த பஞ்ச (பிரு) என்பது முஹர்ரம் மாதத்தின் முதல் 'ஆஷ்ரா' (பத்து நாட்கள்) விழாக்களில் பயன்படுத்தப்படும் 'பஞ்சா' அல்லது 'ஆலம்' (கொடி) ஆகும். பிர்லா திருவிழாவில் பித்தளைப் பற்கள் குச்சிகளுடன் இணைக்கப்பட்டு அணிவகுத்துச் செல்லப்படுகின்றன. கர்பலா போரின் போது இமாம் ஹுசைன் மற்றும் அவரது குடும்பத்தினர் பயன்படுத்திய படைவண்டிகள், கேடயங்கள் மற்றும் கொடிகளின் மாதிரிகள் போன்றவைகளை, செய்து அவர்களின் அழியாத தன்மையை அங்கீகரித்து, நினைவு கூறும் வகையில் அணிவகுத்துச் செல்கின்றன.

மேற்கோள்கள்
-----------

1. ↑  "'Peerla Panduga' procession taken out". 19 January 2010 – www.thehindu.com வழியாக.
2. ↑  "Hall of fame". *தி இந்து*. 2004-03-03. 2004-05-01 அன்று மூலம் பரணிடப்பட்டது.
ரிடில் ஏரி
மிசோரம் மாநிலத்தின் மிக பெரிய ஏரியான ரிடில் (Rih Dil) மியான்மரில் உள்ளது. ரிடில் ஏரியானது இந்தோ-பர்மா எல்லைக் கிராமமான ஸொகத்தாரிலிருந்து 3 கி.மீ தொலைவில் அமைந்துள்ளது. ஒரு மைல் நீளமும் அரை மைல் அகலமும் கொண்டது. 60 அடி வரை ஆழமுள்ளது. பர்மாவின் சின் மாநிலத்தில் ரிக் கோத்தார் என்ற இடத்தில் ரிடில் ஏரி அமைந்துள்ளது. சுதந்திரக்கு முன் வரை இந்த ஏரி இந்திய எல்லைக்குள் இருந்துள்ளது. 

எல்லை பிரிக்கப்பட்டதின் பின்பாக தற்போது மியான்மரில் உள்ளது. மிஸோ மக்கள் இறந்த பின் அவர்கள் ஆன்மா இந்த ஏரியில் கலப்பதாக நம்புகின்றனர். இந்த ஏரி உயரத்தில் இருந்து பார்க்கும்பொழுது தாமரை இலை வடிவில் தெரிகிறது.

பயணம்
-----

ரிடில் ஏரிக்கு நேரில் செல்வது அவ்வளவு எளிதானதாக இல்லை. பர்மாவில் இருந்து சகாயிங்க் பகுதியில் இருந்து யங்கூன் முதல் மோனிவா வரை பேருந்து தடம் உள்ளது. குறுகிய நெருடலான பாதையில் பயணிக்க வேண்டியுள்ளதால் 33 இருக்கைகள் கொண்டுள்ள சிற்றுந்து பயணத்தை மேற்கொள்கின்றனர். இந்தியாவில் இருந்து வரும் பயணிகள் இந்தோ- மியன்மர் எல்லைப்பகுதியில் உள்ள சாம்பய் பகுதியினை அடைந்து அங்கே ரூ. 10/- க்கு அனுமதி பெற்று நேரடியாக ரடில் ஏரி (Rih Dil Lake) க்கு பேருந்து மூலம் 22 கி.மீ. பயணம் மேற்கொண்டு சென்றடைகின்றனர்.

மேற்கோள்கள்
-----------

1. ↑  "Rih". 20 May 2012 அன்று பார்க்கப்பட்டது.
**பீளமேடு தண்டாயுதபாணி** (1944-1965)என்று அறியப்படும் மா. தண்டாயுதபாணி, இந்தியாவில் ஒன்றிய அரசால் இந்தியை ஆட்சி மொழியாக்க நிறைவேற்றப்பட்ட அலுவல்மொழி சட்டம், 1963ஐ அமல் படுத்துவதை எதிர்த்து, தமிழ்நாட்டில் நடந்த இந்தி எதிப்புப் போராட்டத்தின் போது நஞ்சுண்டு இறந்த போராளி ஆவார்.

வாழ்க்கை
--------

கோவை மாவட்டத்தின் தொண்டாமுத்தூருக்கு அருகில் உள்ள குளத்துப்பாளையம் என்ற ஊரில் மாட்டுச் செக்கு வைத்துத் தொழில் செய்து வந்த மாரியப்பன் செட்டியார், மாரியம்மாள் இணையருக்கு பிறந்தார். இவரது பெற்றோர் மூன்று மகள்களையும், இரண்டு மகன்களையும் பெற்றனர். 1944இல் பிறந்த இரண்டாவது மகனான தண்டபாணி கல்வியில் ஆர்வமுடன் இருந்ததால், கோவை தேவங்கம்பேட்டையிலும், உக்கடத்திலும் ஆரம்ப பள்ளியும், கோவை கல்லூரியிலேயே புதுமுக வகுப்பும் (பி.யூ.சி) தேர்ச்சி பெற்றார். கோவை பீளமேட்டில் உள்ள பி.எஸ்.ஜி பொறியியல் கல்லூரியில் மாணவனாகச் சேர்ந்து பயின்றுவந்தார்.

இந்தித் திணிப்பை எதிர்த்துப் போராட்டம்
--------------------------------------

1965 இந்தி எதிர்ப்பு போராட்டத்தில் உச்சக்கட்டமாய் மாணவர்கள் ஊர்வலம் நடத்தியும், போராட்டத்தில் ஈடுபட்டும், வரிசையாகத் தீக்குளித்தும், நஞ்சருந்தி இறந்த செய்திகளும், ஆயிரக்கணக்கானோர் தடியடி, துப்பாக்கிச் சூட்டுக்கு ஆளான கொடுமைகளைப் படித்தும், கேள்விப்பட்டும் அறிந்த தண்டபாணி மனம் வருந்தினார்.

தற்கொலை
-------

1965 பிப்ரவரி மாதம், *உடல் மண்ணுக்கு உயிர் தமிழுக்கு* என்று எழுதி வைத்து விட்டு நஞ்சுண்டு தன்னறையில் மயங்கிக் கிடந்தார் மருத்துவமனையில் கொண்டு சேர்த்தும் காப்பாற்றமுடியவில்லை.

குறிப்புகள்
-----------

1. ↑  "ஏன் மொழிப் போராளிகளை நாம் நினைவுகூர வேண்டும்?". *Hindu Tamil Thisai*. 2021-12-02 அன்று பார்க்கப்பட்டது.
2. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 15
3. ↑  தீயில்வெந்த தமிழ்ப் புலிகள். குயில் பண்ணை-சேலம், பக்கம் 18

வெளி இணைப்புகள்
---------------

* தொடரும் மொழிப்போர், மொழிப்போர் / அத்தியாயம் 14 பரணிடப்பட்டது 2014-09-02 at the வந்தவழி இயந்திரம்
* மொழிப்போர் தியாகிகள் மண்டபம், சென்னை
* மொழிப்போர் தியாகிகள் வீர வணக்க நாள் கீழப்பழூர் சின்னச்சாமி, விராலிமலை சண்முகத்துக்கு அஞ்சலி, தினமணி, நாள்: ஜனவரி 26, 2014
**ஆணிவேர்** 1981 ஆம் ஆண்டு வெளிவந்த தமிழ்த் திரைப்படமாகும். கே. விஜயன் இயக்கத்தில் வெளிவந்த இத்திரைப்படத்தில் சிவகுமார், சரிதா மற்றும் பலரும் நடித்துள்ளனர்.

கதை
---

ஒரு தாழ்த்தப்பட்ட கிராமத்து பெண் தனது ஒன்றிய அரசுப்பணியாளர் தேர்வாணையம் தேர்வை முடித்து ஒரு மாவட்ட ஆட்சியர் ஆகிறார். ஆனால் அவரது கணவர் கல்வியறிவற்றவர், பெண் தனது சமூக மற்றும் உத்தியோகபூர்வ வேடங்களில் நடிக்க முயற்சிக்கும்போது பெரும் சிரமங்களை உருவாக்குகிறார். இந்த பதற்றத்தைத் தீர்க்க முடியாமல், தனது கடமைப்பட்ட மனைவியாக இருக்க அவர் வேலையை விட்டுவிடுகிறார்.

நடிகர்கள்
---------

* சரிதா- அருக்கானியாக
* சிவகுமார் ராமன்
* சத்யராஜ் மலைமன்னன்
* எஸ்.எஸ்.சந்திரன்
* எஸ்.எல்.லட்சுமி செல்லக்கலை

உற்பத்தி
--------

ஆணி வேர் கே. விஜயன் இயக்கியுள்ளார் மற்றும் விவேகானந்த பிக்சர்ஸ் கீழ் திருப்பூர் மணி தயாரித்தார்.

பாடல்கள்
--------

"முத்து முத்து தேரோட்டம்", "மணி அடிச்சா சோரு" மற்றும் "நான் தானே ஒரு புது கவிதை" ஆகிய மூன்று பாடல்களைக் கொண்ட இந்த ஒலிப்பதிவு சங்கர்-கணேஷ் இசையமைத்தது. மூன்றாவது பாடல் போனி எம் எழுதிய "ரஸ்புடின் "ஐ அடிப்படையாகக் கொண்டது.

வெளியீடு மற்றும் வரவேற்பு
-------------------------

ஆணிவேர் 10 ஏப்ரல் 1981 அன்று வெளியிடப்பட்டது.

மேற்கோள்கள்
-----------
**கொத்தமங்கலம்** என்பது இந்தியாவின் தமிழ்நாடு மாநிலத்தில் அமைந்துள்ள சிவகங்கை மாவட்டத்தில் உள்ள ஒரு ஊராட்சி ஆகும். கொத்தமங்கலம் பின் குறியீடு 630105 ஆகும்.

நிலவியல்
--------

அட்சரேகை 10.187397 மற்றும் தீர்க்கரேகை 78.8071150000001 ஆகியவை கொத்தமங்கலத்தின் புவிசார் ஒருங்கிணைப்பு ஆகும்.தமிழ்நாட்டின் தலை நகரமான சென்னை கொத்தமங்கலத்திலிருந்து 402.1 கிலோமீட்டர் தொலைவில் அமைந்துள்ளது.

போக்குவரத்து
------------

### விமானம் மூலம்

கொத்தமங்கலத்தின் அருகிலுள்ள விமான நிலையம் திருச்சிராப்பள்ளி சர்வதேச விமான நிலையம் ஆகும். இது 64.7 கிமீ தூரத்தில் அமைந்து உள்ளது.. கொத்தமங்கலத்தைச் சுற்றியுள்ள மேலும் சில விமான நிலையங்கள் பின்வருமாறு.

|  |  |
| --- | --- |
| திருச்சிராப்பள்ளி சர்வதேச விமான நிலையம் | 64.7 கி.மீ. |
| தஞ்சாவூர் விமானப்படை நிலையம் | 68.3 கி.மீ. |
| மதுரை விமான நிலையம் | 87.6 கி.மீ. |

### ரயில் மூலம்

கொத்தமங்கலத்திற்கு அருகிலுள்ள ரயில் நிலையம் செட்டிநாடு ஆகும், இது 4.5 கிலோமீட்டர் தொலைவில் உள்ளது. பின்வரும் அட்டவணை மற்ற ரயில் நிலையங்களையும், இவ்வூரிலிருந்து அதன் தூரத்தையும் காட்டுகிறது.

|  |  |
| --- | --- |
| செட்டிநாடு ரயில் நிலையம் | 4.5 கி.மீ. |
| கோத்தாரி சாலை ரயில் நிலையம் | 5.0 கி.மீ. |
| திருமயம் ரயில் நிலையம் | 8.0 கி.மீ. |
| கோட்டையூர் ரயில் நிலையம் | 8.6 கி.மீ. |
| கண்டனூர் புதுவயல் ரயில் நிலையம் | 9.8 கி.மீ. |

கொத்தமங்கலம் வரைபடம்
--------------------

 கூகுள் மேப்ஸ் கொத்தமங்கலம், சிவகங்கை - 630105
**ஆந்திரா லயோலா கல்லூரி** பொதுவாக லயோலா கல்லூரி என அழைக்கப்படும் இந்த கல்லுரியானது ஏசு சபையினால் நடத்தப்படுகிறது. இது 1954ஆம் ஆண்டு துவங்கப்பட்டது. இது ஆந்திரப் பிரதேசம் மாநிலத்தில் விஜயவாடா என்னும் இடத்தில் அமைந்துள்ளது.

இது ஒரு சுய நிதிக் கல்லுரியாகும், இங்கு மக்களின் உணர்வுகளுக்கு ஏற்றார்போல் இந்த கல்லூரி அமைக்கப்பட்டுள்ளது.

வரலாறு
------

இது சமுக சேவை புரியம் துறவற சபையினரால் நடத்தப்படுகிறது.

வளாகம்
------

இது 105 ஏக்கர் பரப்பளவில் அமைந்துள்ளது. வடக்கு, தெற்கு என இரண்டு கட்டிடங்கள் உள்ளன. இந்த கட்டடங்களில் இளநிலை வகுப்புகளுக்கான அறையும், அறிவியல் ஆய்வுக்கூடங்களும் அமைந்துள்ளன. முதுநிலை பயிலும் மாணவர்களுக்கு தனியான கட்டிடம் உள்ளது. இது மேலும் ஆங்கில L என்ற அமைப்பை உடையது. இதில் மூன்று விடுதிகள் உள்ளன. இந்த கல்லூரியில் குறைந்தது 3000 மாணவ-மாணவிகள் உள்ளனர்.

நூலகம்
------

லயோலாவில் உள்ள நூலகம் ஐந்தாயிரம் சதுர அடி பரப்பளவில் அமைந்துள்ளது. 33 கணினிகளைக் கொண்ட இதில் மின் வழிக் கற்கும் வசதியும் உள்ளது. இதில் ஏறத்தாழ நான்கு கணினி மையங்கள் உள்ளன. இங்கு மாணவர்களுக்குத் தேவையான நூல்கள் வழங்கப்படுகின்றன. இதழ்களும், நாளேடுகளும் கிடைக்கின்றன. இங்கே மின்னூல்களும் புத்தகங்களும் கிடைக்கின்றன.

இணைப்புகள்
----------

விக்கிமீடியா பொதுவகத்தில்,  
 ***ஆந்திர லயோலா கல்லூரி***   
என்பதின் ஊடகங்கள் உள்ளன. 

* கல்லூரியின் இணையதளம்
கடம்
**கடம்** (About this soundஒலிப்பு (உதவி·தகவல்)) கருநாடக இசையுடன் தொடர்புடைய தென்னிந்தியத் தாள வாத்தியக் கருவிகளில் ஒன்றாகும். இது மிக எளிமையான ஓர் இசைக்கருவி ஆகும். இதுவொரு பெரிய மண் பானையில் தட்டுவதன் மூலம் ஒலி எழுப்பப்படும் இசைக்கருவியாகும். கட இசைக்கலைஞர்கள் அமர்ந்த நிலையில் கடத்தின் வாயைத் தன் வயிற்றோடு ஒட்டவைத்துக்கொண்டு இரண்டு கைகளாலும் அடித்து வாசிப்பார். 

சில வித்துவான்கள் கடத்தைத் தூக்கிப் போட்டு அது கீழே வரும்போது தாளத்திற்கேற்ப ஒலி எழுப்புவர்.

கருநாடக இசைக் கச்சேரிகளைப் பொறுத்தவரை, மிருதங்கத்தைப்போல இன்றியமையாத ஓர் இசைக்கருவியாக இல்லாவிட்டாலும், பல இசை நிகழ்ச்சிகளில் கடம் பயன்படுத்தப்படுகின்றது. 

வாய்ப்பாட்டு இசை நிகழ்ச்சிகளுக்கு இடையிலும், தனி நிகழ்ச்சிகளாகவும் நடைபெறும். மிருதங்கம், கடம், கஞ்சிரா, தவில் போன்ற கருவிகள் சேர்ந்த தாளவாத்தியக் கச்சேரிகளில், கடத்தின் பங்கு ரசிகர்களால் ரசிக்கப்படுகிறது.

கடம் தயாரிப்பு
--------------

தமிழ் நாடு, சிவகங்கை மாவட்டத்திலுள்ள மானாமதுரை மட்பாண்ட தயாரிப்புகளுக்குப் பிரசித்தி பெற்ற இடமாகும். இங்கு தயாரிக்கப்படும் கடத்துக்கு தனிச் சிறப்பு உண்டு.

மானாமதுரையில் பரம்பரையாக கடம் செய்யும் ஒரு குடும்பத்தைச் சேர்ந்த மீனாட்சி அம்மாள் என்ற பெண்ணுக்கு 2013 ஆம் ஆண்டு இந்திய மத்திய அரசின் சங்கீத நாடக அகாதமி விருது வழங்கி கௌரவித்தது.

மேற்கோள்கள்
-----------

1. ↑  மானாமதுரையில் கடம் தயாரிக்கும் பெண்ணுக்கு தேசியவிருது

வெளியிணைப்புகள்
---------------

* பிசையும் மண்ணில் இசை
* இசையில் சர்வதேசத்தையும் அதிர வைக்கும் மானாமதுரை கடம்
* *Portrait of a ghatam-maker*
* Pots with musical prowess கட தரங்கிணி என அழைக்கப்படும் ஒரு புதிய வகை இசை நிகழ்ச்சி குறித்த கட்டுரை

|  |  |
| --- | --- |
| தொகு | **தமிழிசைக் கருவிகள்** |
| தோல் கருவிகள் | ஆகுளி | உறுமி | தவில் | பறை | மிருதங்கம் | மத்தளம் | பெரும்பறை | பஞ்சறை மேளம் | முரசு | தமுக்கு | பேரிகை | பம்பை | மண்மேளம் | கஞ்சிரா | ஐம்முக முழவம் | கொடுகொட்டி (அல்லது) கிடிகிட்டி

---

 |
| நரம்புக் கருவிகள் | வீணை | யாழ் | தம்புரா | கோட்டு வாத்தியம் | கின்னாரம்

---

 |
| காற்றுக் கருவிகள் | கொம்பு | தாரை | நாதசுவரம் | புல்லாங்குழல் | சங்கு | மகுடி | முகவீணை| எக்காளம் |கொக்கரை

---

 |
| கஞ்சக் கருவிகள் | தாளம் | சேகண்டி | 

---

 |
| பிற | கொன்னக்கோல் | கடம் | 

---

 |
**ஆந்திரியா துப்ரீ** *(Andrea Dupree)* ஆர்வார்டு-சுமித்சோனிய வானியற்பியல் மையத்தின் முதுநிலை வானியற்பியலாளர் ஆவார். இவர் அமெரிக்க வானியற்பியல்கழகத்தின் முன்னாள் தலைவராக இருந்துள்ளார். மேலும் இவர் ஆர்வார்டு-சுமித்சோனிய வானியற்பியல் மையத்தின் இணை இயக்குநராகப் பணிபுரிந்துள்ளார். முனைவர் துப்ரீ Head of the சூரியன், விண்மீன், கோளியற் புலக் கோட்டத் தலைவராகப் பன்னிரண்டு ஆண்டுகள் பணிபுரிந்தார்.

கல்வியும் வாழ்க்கைப்பணியும்
---------------------------

துப்ரீ வெல்லெசுலி கல்லூரியில் சேர்ந்து 1956 இல் கலையிளவல் பட்டம் பெற்றார். இவர் வானியலிலும் புவியியலிலும் ஆர்வம் கொண்டிருந்த்தால் அறிவியல் பிரிவுக்கு மாற விரும்பினார். இவர் தன் 2007 ஆண்டு நேர்காணலில் , "வாலுக்குப் பதில் தலை விழுந்தால் நான் புவியியலாளராவேன்" எனக் கூறியுள்ளார். வெல்லெசுலியில் தன் இளவல் பட்டப்படிப்பு முடித்த்தும், துப்ரீ சிறிதுகாலம் பெர்க்கேலி கலிபோர்னியா பல்கலைக்கழகத்தில் கல்வி பயின்றுள்ளார். பிறகு 1961 இல் இராடுகிளிப் கல்லூரியில் பட்டமேற்படிப்பில் சேர்ந்தார். இக்கல்லூரி 1963 இல் ஆர்வார்டு பல்கலைக்கழகத்தில் இணைக்கப்பட்டது. துப்ரி ஆர்வார்டில் வானியற்பியலில் 1968 இல் முனைவர் பட்டம் பெற்றார். இவரது ஆய்வுரையின் தலைப்பு  *சூரிய ஒளிமுகட்டின் உமிழ்வு வரிகள் பகுப்பாய்வு*  என்பதாகும்.

துப்ரீ 1968 முதல் ஆர்வார்டு-சுமித்சோனிய வானியற்பியல் மையத்தில் வானியற்பியலாளராக பணிபுரிந்து, 1980 இல் வானியற்பியல் மையத்தின் முதல் இளைய பெண் இணை இயக்குநரானார். இவர் 1996முதல் 1998 வரை அமெரிக்க வானியல் கழகத் தலைவராக விளங்கினார். துப்ரீ விண்மீன் இயற்பியலில் பன்னாட்டுத் தகைமையைப் பெற்றவர். இவர் சூரியனைப் போன்ற குளிர்வான விண்மீன்களை ஆய்வதில் வாழ்நாள் முழுவதும் ஈடுபட்டார்.

துப்ரீ 2007 இல் அமெரிக்க இயற்பியல் நிறுவனத்தில் வாய்மொழி வரலாறொன்றைப் பதிவு செய்துள்ளார்.

மேற்கோள்கள்
-----------

1. 1 2  "Dupree". Harvard-Smithsonian Center for Astrophysics. 8 October 2019 அன்று பார்க்கப்பட்டது.
2. 1 2  "Andrea Dupree". American Institute of Physics. 2015-01-23. 8 October 2019 அன்று பார்க்கப்பட்டது.
3. ↑  Dupree, Andrea Kundsin (1968). *Analysis of Emission Lines from the Solar Corona**. Bibcode: 1968PhDT.........3D.*
4. ↑  "Past Officers and Trustees". 8 October 2019 அன்று பார்க்கப்பட்டது.
5. ↑  "Andrea Dupree". *www.aip.org* (ஆங்கிலம்). 2015-01-23. 2019-10-17 அன்று பார்க்கப்பட்டது.
**கடம்பர்** (About this soundஒலிப்பு (உதவி·தகவல்)) சேரநாட்டின் வட எல்லைப் பகுதியில் கடம்பின் பெருவாயில் பகுதியில் வாழ்ந்துவந்தனர். பிற்காலத்தில் கதம்பர் என்ற பெயரில் தலைதூக்கிய மக்களின் முன்னோடிகள் என்று கருதப்படுகின்றனர்.

கடம்பர் என்போர் **குயவர்** குலத்தை சார்ந்தவர் என்று பொருள் இருக்கிறது

சங்க இலக்கியகளில் குயவு தொழில் செய்பவர்கள் கடம்பகுலத்தான் என்று கூறுகிறது.

கடம்பர் கடம்பு மரத்தைச் சின்னமாகக்கொண்டு கடலாட்சியில் ஈடுபட்ட வம்சாவளியினராவர். கடம்பர் ஆரம்ப காலங்களில் கடலாட்சி செய்த இனத்தவர்கள் என பதிற்றுப்பத்தில் குறிப்புகள் உள்ளன. 
பாணன் பறையன் துடியன் கடம்பன் எனும் நால் வகை குடிகளில் ஒன்றாக கடம்ப இனம் சங்க இலக்கியங்களில் சுட்டிக்காட்டப்பட்டுள்ளது.
இமயவரம்பன் நெடுஞ்சேரலாதன் கடம்பு மரத்தைக் காவல்மரமாகக் கொண்ட மக்களோடு போரிட்டான். அவர்களை வென்றான். அவர்களது கடம்பு-மரத்தை வெட்டிக் கொண்டுவந்து அந்த மரத்தால் தனக்குப் போர்முரசு செய்துகொண்டான். கடம்பர்கள் கொள்ளையடிப்பதற்கு மூலதனமாக விளங்கிய தீவு வெள்ளைத் தீவாகும் (இலட்சத் தீவு. மேற்கு நாடுகளிலிருந்து வரும் கப்பல்களைக் கொள்ளையடித்தும் வந்த காரணத்தால் தமிழ் இலக்கியங்களில் இவர்கள் **கடற் கடம்பர்** என குறிக்கப்பட்டுள்ளனர்.

இவற்றையும் காண்க
----------------

* சங்க கால நாட்டுமக்கள்

அடிக்குறிப்பு
-------------

1. ↑  Chopra P.N. Ravindran T.K. Subrahmanian N. (2003), History of South India (Ancient, Medieval and Modern), Part 1, Chand publications, New Delhi ISBN 81-219-0153-7
2. ↑  பலர் மொசிந்து ஓம்பிய திரள் பூங்கடம்பின் கடியுடை முழுமுதல் துமிய ஏஎய், வென்றெறி முழங்குபணை செய்த வெல்போர் நார் அரி நறவின் ஆர மார்பின் போரடு தானைச் சேரலாதன் பதிற்றுப்பத்து 11-12
**ஆந்திரிக்சு கழகம்** (*Antrix Corporation*) இந்திய விண்வெளித் துறையின் வணிகப் பிரிவாகும். இது 1992- ஆம் ஆண்டு தொடங்கப்பட்டது. இந்திய விண்வெளிதுறையின் சேவைகளை சந்தைப் படுத்துவது இக்கழகத்தின் பணியாகும்.. விண்வெளித் துறையின் தலைவரே இதன் தலைவர் ஆவார்.

இந்திய அரசின் பொதுத்துறை நிறுவனங்களில் ஒன்றான இந்நிறுவனம், சிறு நவரத்தின மதிப்பைப் பெற்றதாகும்.

விருதுகள்
---------

* இசுடாக்கோம், சுவீடனில் அமைந்துள்ள பூகோள மன்றம் என்ற அமைப்பினால் வழங்கப்படும் பூகோள ஓம்புதல் ஆராய்ச்சி விருது 2010-ஐ ஆந்திரிக்சு கழகம் பெற்றது.
* பாசுக்கரா குழுமம் மற்றும் சிஎன்பிசி ஆவாசு என்ற நிறுவனங்கள் பல்வேறு துறைகளில் சிறந்து விளங்கும் நிறுவனங்களுக்கு அளிக்கும் இந்தியாவின் பெருமை என்ற விருதினை வானில் இருந்து படம் எடுத்து இந்தியாவிற்கு சேவை புரிந்ததற்காக 9 ஆகத்து, 2009 அன்று ப. சிதம்பரத்தால் வழங்கப்பட்டது.
* 2008ம் ஆண்டு இதற்கு மினிரத்னா தகுதி உயர்வு இந்திய அரசாங்கத்தால் வழங்கப்பட்டது

சர்ச்சைகள்
----------

28, சனவரி,2005ம் ஆண்டு இந்திய விண்வெளித்துறை மற்றும் இந்திய நாட்டின் பாதுகாப்பு பயன்பாட்டிற்கு ஒதுக்கப்பட்ட 150 மெகாகெட்சு அலைக்கற்றைகளின் ஒரு பகுதியை 70 மெகா கெட்சு அளவிற்கு தனியார் நிறுவனமான தேவாசு மல்டிமீடியா , பெங்களூரு என்ற நிறுவனத்தின் பயன்பாட்டிற்கு ஒதுக்கீடு செய்ததில் அரசுக்கு 2,00,000ம் கோடி ரூபாய் இழப்பு ஏற்பட்டதாக சர்ச்சை ஏற்பட்டுள்ளது.[2][3]. இந்த ஒப்பந்தம் இந்திய பிரதமருக்கோ, அல்லது மத்திய அமைச்சரவைக்குழுவிற்கோ தெரியாமல் நிறைவேற்றப்பட்டுள்ளது. இந்த அலைக்கற்றைகளை ஒதுக்கும் ஒப்பந்தங்கள் மற்றும் உரையாடல்கள் நிகழும் போது திரு மாதவன் நாயர் இந்திய வின்வெளித்துறையின் தலைவர், ஆந்திரிக்சு தலைவர், வின்வெளித்துனை குழமம் மற்றும் தலைமை செயலர், வினவெளித்துறை ஆகிய பதவிகளை வகித்தார். தற்போது இந்த ஒப்பந்தத்தை பாதுகாப்புக்கான மத்திய அமைச்சரவைக் குழு ரத்து செய்ய முடிவு செய்துள்ளது. சனவரி 25, 2012 அன்று எந்த அரசுத்துறை பணிகளிலும் பொறுப்பேற்க மாதவன் நாயர் உட்பட நான்கு அறிவியலாளர்களுக்கு தடை விதிக்கப்பட்டு நடவடிக்கை எடுக்கப்பட்டது.

ஒப்பந்தம்
---------

இந்நிறுவனத்துடன் ஐக்கிய இராச்சியம் மற்றும் சிங்கப்பூர் ஆகிய நாடுகள் தங்களுடைய செயற்கைக் கோள்களை ஏவித்தருமாறு வணிக ஒப்பந்தங்களைச் செய்துள்ளன. இந்நிறுவனத்துடன் கனடா தனது M3M (Maritime Monitoring and Messaging Micro - Satellite) எனும் செயற்கைக்கோளை ஏவுவதற்கு ஒப்பந்தம் செய்யவுள்ளது.

இதனையும் காண்க
--------------

* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய அரசின் பொதுத்துறை நிறுவனங்களின் பட்டியல்

மேற்கோள்கள்
-----------

1. ↑  "Mini-ratna status for Isro's data arm". *Business Standard*. 2 June 2014. .
2. ↑  "Antrix Corpn website". 2010-03-29 அன்று மூலம் பரணிடப்பட்டது. 2010-05-15 அன்று பார்க்கப்பட்டது.
3. ↑  "The Hindu". 2010-05-19 அன்று மூலம் பரணிடப்பட்டது. 2010-05-15 அன்று பார்க்கப்பட்டது.
4. ↑
5. ↑  One, India. "Web". *News paper*. one india. 25 January 2012 அன்று பார்க்கப்பட்டது.
6. ↑  "காப்பகப்படுத்தப்பட்ட நகல்". 2014-10-06 அன்று மூலம் பரணிடப்பட்டது. 2014-02-06 அன்று பார்க்கப்பட்டது.
7. ↑  "கனடாவுடன் ஒப்பந்தம்". 5 அக்டோபர் 2014 அன்று பார்க்கப்பட்டது.
**அடல் பிகாரி வாச்பாய் இந்தி விசுவவித்யாலயா** (*Atal Bihari Vajpayee Hindi Vishwavidyalaya*) என்பது இந்தியாவின் மத்தியப் பிரதேசத்தின் போபாலில் உள்ள ஒரு மாநில பல்கலைக்கழகம் ஆகும். இது 2011 திசம்பரில் நிறுவப்பட்டது. இந்தி கவிஞரும் இந்தியாவின் முன்னாள் பிரதமருமான அடல் பிகாரி வாச்பாயின் நினைவாக இப்பல்கலைக்கழகம் பெயரிடப்பட்டது. மோகன் லால் சிப்பா பல்கலைக்கழகத்தின் முதல் துணைவேந்தர் ஆவார்.

வளாகம்
------

2016ஆம் ஆண்டு நிலவரப்படி, பல்கலைக்கழகம் இரண்டு வாடகை கட்டிடங்களில் தற்காலிகமாகச் செயல்பட்டது. பழைய மத்தியப் பிரதேச சட்டமன்றத்தில் வகுப்புகள் நடைபெறுகின்றது. மத்தியப் பிரதேச முங்காலியா கோட் வளாகத்தில் உள்ள கட்டிடத்தில் நிர்வாகப் பணிகள் நடைபெற்று வந்தது. முங்காலியா கோட்டில் 50 ஏக்கர் (0.20 கிமீ2) பரப்பளவில் பல்கலைக்கழகத்திற்காக கட்டிடங்கள் கட்ட 2013-ல் பணிகள் துவங்கியது.

இந்தி மொழி
----------

இப்பல்கலைக்கழகம் இந்தி மொழி கல்வியினை ஊக்குவிக்கிறது. 2015ஆம் ஆண்டு இந்திய மருத்துவக் கழகத்திடம் இளநிலை மருத்துவப் பாடத்தின் பாடத் தாள்களை இந்தியில் எழுத அனுமதிக்குமாறு கேட்டுக் கொண்டனர். இருப்பினும் 2017ஆம் ஆண்டில் மாணவர்கள் சேர்க்கை குறைந்ததன் காரணமாகவும் உள்கட்டமைப்பு காரணமாகவும் இத்திட்டத்தை நிறுத்துவது குறித்து பல்கலைக்கழகம் பரிசீலித்தது.

படிப்புகள்
----------

நவம்பர் 2020-ல், பல்கலைக்கழகம் முதலுதவி சிறப்புப் பட்டப் படிப்பினை தில்லியின் இந்திய முதலுதவி குழுவுடன் இணைந்து பிற முதலுதவி படிப்புகளுடன் வழங்கியது.

மேற்கோள்கள்
-----------

1. ↑  Parida, Rashmi R. (31 July 2017). "Dr. Bharadwaj appointed V-C of Atal Bihari Vajpayee Hindi University - India Education Diary". *India Education Diary*. .
2. 1 2  "Hindi varsity urges MCI to allow Hindi for writing MBBS papers". *இந்தியா டுடே*. Press Trust of India. 19 September 2015. .
3. 1 2  "Mohan Lal Cheepa named vice-chancellor of Atal Bihari Vajpayee Hindi University". *தி டைம்ஸ் ஆஃப் இந்தியா*. Press Trust of India. 26 June 2012. .
4. ↑  .
5. ↑  Tomar, Shruti (23 August 2017). "Hindi engineering courses in Bhopal a flop, no takers this year" (in en). *ஹிந்துஸ்தான் டைம்ஸ்*. .
6. ↑  "ABVHU introduces ‘first aid specialist’ diploma, other first aid courses". *The Pioneer*. 6 November 2020. .

வெளி இணைப்புகள்
---------------

* அதிகாரப்பூர்வ இணையதளம்